open-index/open-wikipedia-markdown huggingface dataset:
Simon Keller

**Simon Tait Keller** (sündinud 1973) on USA filosoof. Ta on 2009. aastast Victoria Ülikooli (Wellington) kaasprofessor.

Ta tegeleb peamiselt eetika, poliitikafilosoofia ja metafüüsikaga.  

Ta sai 1997. aastal Monashi Ülikoolist bakalaureusekraadi nii psühholoogias kui ka filosoofias, 1999. aastal Princetoni Ülikoolist magistrikraadi filosoofias ning 2002. aastal Princetoni Ülikoolist doktorikraadi. Doktoritöö kannab pealkirja "On Welfare", juhendajad olid David Lewis ja Peter Singer. 

## Publikatsioonid
* How do I love thee? Let me count the properties. – *[[American Philosophical Quarterly]], [[2000]], 37, lk 136–173.*
*Presentism and Truthmaking. – Dean Zimmerman (toim). *Oxford Studies in Metaphysics*, kd I, Oxford University Press 2004, lk 83-104.
*Welfare and the Achievement of Goals. – *[[Philosophical Studies]], [[2004]], 121:1, lk 27-41.
*Friendship and Belief. – *Philosophical Papers*, [[2004]], 33:3, lk 329-351.
*Patriotism as Bad Faith. – *Ethics*, [[2005]], 115:3, lk 563-592.
*Four Theories of Filial Duty. – *Philosophical Quarterly*, [[2006]], 56:223, lk 254-274.
*Virtue Ethics is Self-Effacing. *Australasian Journal of Philosophy*, [[2007]]*, 85:2, lk 221-232.
*Are Patriotism and Universalism Compatible? – *[[Social Theory and Practice]]* (erinumber "Virtue and Social Diversity"), 2007, 33:4, lk 609-624. 
*How Patriots Think and Why It Matters. – Aleksandar Pavković, Igor Primoratz (toim). *Patriotism: Philosophical and Political Perspectives*, Aldershot: Ashgate 2007, lk 63-74.
*Making Nonsense of Loyalty to Country. – Boudewijn de Bruin, Christopher S. Zurn (toim). *New Waves in Political Philosophy*, Basingstoke: Palgrave MacMillan 2008, lk 87-104.
**The Limits of Loyalty*, Cambridge University Press 2007.
*Welfarism. – *Philosophy Compass*, 2009, 4:1, lk 82-95.
*Welfare as Success. – *[[Nous]]*, 2009, 4:34, lk 656-683.
**Partiality*, Princeton University Press 2013
* Worldly Citizens: Civic Virtue without Patriotism. – Gillian Brock (toim). *Cosmopolitanism versus Noncosmopolitanism*, Oxford University Press 2013, lk 239-254
*Simon Keller, John Kleinig, Igor Primoratz. *Patriotism: A Philosophical Debate*, Wiley Blackwell, ilmumas 2014

## Tunnustus
*2009 Ameerika Filosoofiaassotsiatsiooni raamatuauhind raamatu "The Limits of Loyalty" eest

## Välislingid
*Tutvustus Victoria Ülikooli saidil
*Koduleht Victoria Ülikoolis
Allika talu kalmistu

**Allika talu kalmistu** on kalmistu Rapla kihelkonnas Harjumaal, tänapäevase haldusjaotuse järgi Ahekõnnu külas Kehtna vallas Rapla maakonnas.

Kalmistu rajasid Juhan (Johan) ja Kaarel (Karl) Tõnismaa Allika talu endisele tõrvaajamiskohale, sellepärast tuntakse seda ka **Tõrvamäe kalmistuna**. Kalmistule on maetud paarkümmend inimest, viimati 2023. aastal.

## Kalmistule maetuid
*1941 – Kristjan Andressoon (1895–1941), punaste poolt mõrvatu
*1948 – Ülle Evert (1946–1948)
*1978 -  Leontine Andressoon (1898-1978)
*2012 – Vahur Andressoon (1923–2012)
*2023 -  Milvi Haaviste (1935-2023)

## Kirjandus
*Taavi Pae. "Kabeli talu kalmistu". – Eesti kalmistute kujunemine ja paiknemise seaduspärasused. // Magistritöö Tartu Ülikooli Geograafia Instituudis. Tartu 2002
*Maire Kõrver. "Aeg on andnud Järvakandi ja Kehtna vallale ühised kalmupaigad". Nädaline, 12. november 2011. Lk 12-13
*Tiina Tuulik. "Oma kodu, oma maa sümbolid — talukalmistud Eestis". // Tuna, 3/2018. Lk 54

## Välislingid
*
Raheem Sterling

**Raheem Shaquille Sterling** (sündinud 8. detsembril 1994 Kingstonis) on Inglismaa jalgpallur, kes mängib poolkaitsjana Inglismaa kõrgliiga klubis Chelsea ja Inglismaa jalgpallikoondises.

2014. aastal võitis ta Golden Boy auhinna.

## Klubikarjäär
Sterling alustas jalgpalli mängimist Inglismaa klubi Queens Park Rangersi noorteakadeemias, kus ta mängis aastatel 2003–2010

2010. aasta veebruaris liitus ta 600 000 naelsterlingi eest Liverpooli akadeemiaga.

Sterling tegi oma debüüdi Liverpooli põhimeeskonnas 24. märtsil 2012. Esimese värava lõi ta sama aasta oktoobris Readingi vastu, Liverpool võitis 1:0.

2015. aasta juulis siirdus ta 44 miljoni naela eest Manchester Citysse.

Oma esimesel hooajal võitis ta klubiga Football League Cup'i, kui finaalis alistati vana koduklubi Liverpool penaltiseerias.

Hooaegadel 2017–18 ja 2018–19 on ta Manchester Cityga tulnud Inglismaa meistriks. Hooajal 2018–19 valiti ta Inglismaa liiga parimaks noormängijaks, liiga hooaja sümboolsesse koosseisu ja Football Writers' Associationi poolt Inglismaa jalgpalli hooaja parimaks mängijaks.

## Koondisekarjäär
Inglismaa jalgpallikoondises mängib Sterling 2012. aastast.

2019. aasta mai seisuga on ta koondises löönud kaheksa väravat, millest ühe Eesti vastu.

## Saavutused
;Manchester City
*Premier League: 2017–18, 2018–19, 2020–2021, 2021–2022
*FA Cup: 2018–19
*EFL Cup: 2015–16, 2018–19, 2018–19, 2019–20, 2020–21
*FA Community Shield: 2018

## Viited

## Välislingid

* Profiil Manchester City kodulehel
Ines Maidre

**Ines Maidre** (sündinud 22. detsembril 1958 Pärnus) on eesti organist. Ta elab Norras ja töötab Bergeni Griegi Akadeemia õppejõuna. 

## Õpingud
Tema muusikaharidus sai alguse klaveriõpingutest Tallinna Muusikakeskkoolis ning jätkus klaveri ja oreli erialal Eesti Muusikaakadeemias Bruno Luki ja Hugo Lepnurme käe all (diplom *cum laude* mõlemal erialal). Aastatel 1989–1991 jätkas ta õpinguid Prantsusmaal Daniel Rothi juures (diplom *Prix d’Excellence*). Ta on täiendanud end arvukatel meistrikursustel.

## Tegevus
Ta on esinenud soolokontsertidega nii kodu- kui ka välismaal, sealhulgas kuulsates katedraalides nagu Westminster Abbey Londonis ja Notre-Dame Pariisis. 1991. aastal saavutas Ines Maidre esikoha konkursil "Concours Musicale d'Ile de Fance'il Versailles" (*Premier Prix Unanimite*). 

Tema repertuaar on ulatuslik ja mitmekesine, sisaldades muusikat eri aegadest ja stiilidest. Lemmikvaldkonnaks on prantsuse muusika. Põnevaks on peetud Ines Maidre nüüdismuusikatõlgendusi, ta on olnud mitmete eesti oreliteoste esmaesitaja. Ines Maidre esituses on kõlanud ka paljude orkestriteoste (sealhulgas Poulenci, Jongeni, Artur Kapi orelikontserdid) orelipartiid. 

Ines Maidre on salvestanud orelimuusikat raadiotele ning firmadele Forte ja Antes. 1994. aasta Eesti Televisiooni dokumentaalfilmis eesti oreliheliloojast Peeter Südast esitas ta enamiku helilooja oreliteostest.

## Tunnustus

* 1995 Eesti Kultuurkapitali helikunsti sihtkapitali aastapreemia (kontserdisari "Katedraali kaja" ja eesti orelimuusika salvestamine)
* 2025 EELK teeneteristi III järk

## Viited

## Välislingid
*Ines Maidre koduleht
Diana Liiv

**Diana Liiv** (2003. aastani **Diana Moik**; sündinud 7. detsembril 1977 Tallinnas) on eesti pianist.

Ta on lõpetanud Tallinna Muusikakeskkooli (õpetajad Tiina Kurik, Ivo Sillamaa ja professor Valdur Roots) ning Eesti Muusika- ja Teatriakadeemia magistrantuuri professor Peep Lassmanni klaveriklassis ja *[[cum laude]]* professor Marje Lohuaru kammeransambliklassis. Lisaks on ta end täiendanud ka professorite Victor Rosenbaumi (USA), Hui-Ying Tawastsjerna (Soome) ja Konstantin Bogino (Venemaa/Prantsusmaa/Itaalia) juures. 

Diana Liiv on esinenud solisti ja kammermuusikuna Eestis, Lätis, Leedus, Soomes, Rootsis, Venemaal, Hollandis, Itaalias, Iisraelis ja USA-s. Orkestrisolistina on ta esinenud Tallinna Kammerorkestri, Tartu Kammerorkestri, Longy Sümfooniaorkestriga Bostonis ja Kaunase Sümfooniaorkestriga Leedus. 

Ta on Eesti noorte pianistide konkursi laureaat ja kahekordne laureaat (nii soolo- kui ka kammeransambli kategoorias) rahvusvahelisel pianistide konkursil "Music Without Limits" Leedus (2010). Kuhmo kammermuusika festivali kursustel Soomes on ta saanud nii parima solisti stipendiumi (2008) kui ka parima ansambli auhinna (2009). 

Diana Liiv on salvestanud koostöös ERR-i Klassikaraadioga kaks CD-plaati Tšaikovski muusikaga. 

Ta on Muusikasõprade Seltsi kontserdisarjade kunstiline juht.

Tema tütar Tähe-Lee Liiv (sündinud 2003) on samuti pianist.

## Tunnustus

* 2018 Eesti Kultuurkapitali helikunsti sihtkapitali aastapreemia (Eesti ja lääne nüüdismuusikat sõnakunstiga siduva kontserdisarja „Heli ja keel“ korraldamise eest)

## Välislingid
* Diana Liivi elulugu Eesti Muusika Infokeskuse kodulehel
Kristina Kriit

**Kristina Kriit** (sündinud 1. jaanuaril 1977 Tallinnas) on eesti viiuldaja.

Kristina Kriit on hinnatud nüüdismuusikaesitaja. Solisti ja kammermuusikuna on ta esinenud peaaegu kõikides Euroopa maades. 

## Haridus
Ta lõpetas 2004. aastal *[[cum laude]]* Eesti Muusika- ja Teatriakadeemia magistrantuuri professor Mari Tampere-Bezrodny klassis ning on täiendanud ennast professor Igor Bezrodny, Hermann Krebbersi ja Keiko Wataya meistriklassides. 

Aastatel 2001–2002 õppis ta Salzburgi Ülikoolis Mozarteum professor Hermann Kienzli klassis. 

Ta on olnud kahel korral maineka Holland Music Sessionsi stipendiaat.  

## Tunnustus
Ta on osalenud mitmel rahvusvahelisel konkursil, millest olulisemad on Heino Elleri nimeline viiuldajate konkurss 1996. aastal (eripreemia), Henryk Wieniawski nimeline viiuldajate konkurss 1997. aastal ning koos pianist Diana Liiviga kammermuusika konkurss "Music without Limits" 2010. aastal (4. preemia). 

## Töö
Aastal 2005 asutas ta Tallinna Keelpillitrio. 

Aprillist 2014 on ta Eesti Muusika- ja Teatriakadeemia õppejõud ja doktorant (professor Mari Tampere-Bezrodny) ning Rahvusooper Estonia sümfooniaorkestri 2. kontsertmeister.

## Isiklikku
Tema ema on flötist Sigrid Orusaar. Tema isa oli klarnetist Roland Kriit.
Mande keeled

**Mande keelkond** kuulub Nigeri-Kordofani hõimkonda (ehk Nigeri-Kongo keeled). Mande keelkonna keeli kõneldakse Lääne-Aafrikas.

## Klassifikatsioon
### Ida-Mande keeled
Kagu-Mande keeled:
*manni keel
*dani keel
*tura keel
*guro keel
*mvani keel
*vani keel
*bengi keel

Bisa-busa keeled:
*samo keel
*busa keel

### Lääne-Mande keeled
Kesk-Lääne-Mande keeled:
*džalkunani keel
*ligbi keel
*kono keel
*vai keel
*susu keel
*loma keel
*bandi keel
*mende keel
*loko keel
*kpelle keel
*kuranko keel

Loode-Mande keeled:
*bobo-madare keel
*soninke keel
*bozo keel
*seeku keel
Dr Strangelove ehk Kuidas ma lõpetasin muretsemise ja õppisin armastama pommi

**"Dr Strangelove ehk Kuidas ma lõpetasin muretsemise ja õppisin armastama pommi"** on 1964. aastal Suurbritannia ja Ameerika Ühendriikide koostöös valminud tuumasõjast rääkiv must komöödia, mille režissöör, produtsent ja kaasstsenarist on Stanley Kubrick. Film põhineb briti kirjaniku Peter George'i külmast sõjast rääkival romaanil "Red Alert" (ka "Two Hours to Doom", 1958). 

Loo keskmes on Ameerika Ühendriikide õhuväe (United States Air Force) liimist lahti olev kindral, kes plaanib alustada tuumarünnakut Nõukogude Liidu vastu ning jõuab käsu andmiseni. Pärast konsulteerimist presidendi, oma nõunike, sõjaväe peastaabi ülema ja Suurbritannia kuningliku õhuväe ohvitseriga püütakse otsust tagasi võtta. Paralleelselt kujutatakse otsust täide viima saadetud strateegilise pommitaja B-52 meeskonna tegevust. 

## Osatäitjad
*Peter Sellers – rügemendiülem (*group captain*) Lionel Mandrake, Ameerika Ühendriikide president Merkin Muffley, tuumasõjaekspert ja endine natsionaalsotsialistide poolehoidja dr Strangelove
*George C. Scott – kindral Buck Turgidson
*Sterling Hayden – brigadir General Jack D. Ripper
*Keenan Wynn – kolonel Bat Guano
*Slim Pickens – B-52 komandör ja piloot, major T. J. "King" Kong
*Peter Bull – Nõukogude Liidu suursaadik Alexei de Sadeski
*James Earl Jones – N-52 leitnant Lothar Zogg
*Tracy Reed – kindral Turgidsoni sekretär ja armuke miss Scott
*Shane Rimmer – B-52 piloot, kapten Ace Owens
Škoda Superb

**Škoda Superb** on suur pereauto, mida toodab Škoda Auto 2001. aastast. Tegu on Škoda kõige suurema mudeliga. Seda on toodetud kolm põlvkonda 

2014. aasta märtsis müüdi Eestis 39 Superbi.

## Galerii

Fail:Skoda Superb blau.JPG|1. põlvkond
Fail:2010-10-24-berlin-01.jpg|2. põlvkonna Combi
Fail:12-02-02-autostadt-wolfsburg-019.jpg|2. põlvkonna sedaan
Fail:Skoda Superb III Combi iV at IAA 2019 IMG 0276.jpg|3. põlvkonna Combi
Fail:Škoda Superb III at IAA 2019 IMG 0397.jpg|3. põlvkonna sedaan
Škoda Rapid

**Škoda Rapid** on Škoda sedaan ja luukpära (*Spaceback*). Seda on toodetud 3 põlvkonda (kaasa arvatud eelmised mudelid).

Seda müüdi Eestis 2014. aasta märtsis 38 tükki.

## Galerii

Skoda - Rapid - Mondial de l'Automobile de Paris 2012 - 001.jpg|3.põlvkond sedaan
Skoda Rapid Spaceback 1.2 TSI Style Plus – Frontansicht, 15. März 2014, Düsseldorf.jpg|3.põlvkond Spaceback
1985SkodaRapid1.jpg|2.põlvkond
Old Skoda Rapid 1.jpg|1.põlvkond
Toyota Land Cruiser 150

**Toyota Land Cruiser 150** (mõnedel turgudel ka Land Cruiser Prado) on nelikveoline Toyota maastur, mis saabus müügile 2009. aastal.   

5-ukselist pikemat versiooni on saadaval ka 7 istekohaga.  

Seda müüdi Eestis märtsis 2014 37 tükki.

## Pildirida

Fail:Toyota Land Cruiser (J15) – Heckansicht, 17. April 2011, Düsseldorf.jpg
Fail:Toyota Land Cruiser Prado 150.jpg
Fail:Toyota Land Cruiser - tył (MSP15).JPG
Fail:2015 Toyota Land Cruiser Icon D-4D 2.8 Front.jpg|Land Cruiser 2015
Fail:Toyota Land Cruiser Prado J150 LWB facelift II China 2019-04-03.jpg
Fail:Toyota Land Cruiser Prado (J150), Bangladesh. (27817531677).jpg
August Kolk (kapten)

**August Kolk** (11. oktoober 1902 Valjala vald, Saaremaa – 1. juuli 1997) oli Eesti sõjaväelane (kapten).

Ta ülendati aastal 1925 nooremleitnandiks, aastal 1929 leitnandiks ja aastal 1937 kapteniks.

Ta on teeninud 7. Jalaväerügemendis, Kaitseväe õppetsentrumis, olles riigikaitselise õppuse instruktoriks ja Kaitsevägede staabi VI osakonnas.

Teise maailmasõja ajal teenis ta 1. Eesti Piirikaitserügemendis rügemendi adjutandina ja staabikompanii ülemana.

Ta arreteeriti 13. septembril 1948, 18. märtsil 1949 mõistis tribunal talle §58 1a ja 11 järgi 25+5 vanglakaristuse. Ta oli Ozjorlagi vangilaagris Irkutski oblastis, kust vabanes 16. juunil 1956.

Ta suri 1997. aastal ja on maetud Valjala kalmistule.

## Välislingid
* Ohvitseride andmekogu
* http://www.okupatsioon.ee/et/memento-1996/184-k4-1996
* http://www.eestileegion.com/?eesti-leegion/ueksused/piirikaitseruegemendid/1-piirikaitseruegement-estnische-ss-grenzschutz-regiment-nr-1.html
Tihhon (Ševkunov)

**Tihhon** (vene keeles Тихон; kodanikunimega Георгий Александрович Шевкунов *Georgi Aleksandrovitš Ševkunov*; sündinud 2. juulil 1958 Moskvas) on Vene Õigeusu Kiriku vaimulik (piiskop) ja vaimulik kirjanik, alates 11. oktoobrist 2023 Sevastopoli ja Krimmi eparhia juht, Sevastopoli ja Krimmi metropoliit. Ta on Moskva patriarhi kultuurinõukogu esimees ja internetiportaali Pravoslavie.ru peatoimetaja.  

Ta on lõpetanud Üleliidulise Riikliku Kinematograafia Instituudi 1982. aastal kirjandusliku töö erialal. 

Varem on Tihhon olnud alates 2018 Pihkva ja Porhovi metropoliit, Pihkva metropoolia pea ja ühtlasi Petseri kloostri ülem; aastatel 2015–2018 Jegorjevski titulaarpiiskop, Moskva ja kogu Venemaa patriarhi vikaar; 1995–2018 Moskva Sretenski kloostri ülem ja 2001–2018 Sretenski vaimuliku seminari rektor. 

Piiskop Tihhon on kirjutanud usulisi ja kirikuloolisi teoseid ja teinud dokumentaalfilme, sealhulgas Petseri kloostrist, kus ta ise enne Moskvasse siirdumist mõned aastad elas. Eesti keeles ilmus kirjastuse Tänapäev väljaandel 2013. aastal tema "Mittepühad pühakud ja teised jutustused" Ülar Laugu tõlkes. 

## Kirjandus
* «Батюшка Серафим». Житие преподобного Серафима Саровского для детей. В пересказе архимандрита Тихона Шевкунова. Издание Сретенского московского монастыря. 2002.
* «Гибель империи. Византийский урок» Архимандрита Тихона, «Эксмо», 2008
* «Несвятые святые» и другие рассказы. М.: Сретенский монастырь, ОЛМА Медиа Групп, 2011.
** *Mittepühad pühakud ja teised jutustused*. Vene keelest tõlkinud Ülar Lauk. [Tallinn]: Tänapäev, c2013 - 410 lk. ISBN 9789949273546 (köites)
* «С Божьей помощью возможно всё! О Вере и Отечестве». («Коллекция Изборского клуба»). — М.: Книжный мир, 2014. — 368 с.

## Välislingid
*Arhimandriit Tihhon (Ševkunov). Pihkva-Petseri klooster (dokumentaalfilm; vene keeles, ingliskeelsete subtiitritega) www.youtube.com (vaadatud 17.05.2014)
Bridgeport (California)

**Bridgeport** on rahvaloendustel arvestatav kohaliku võimuorganita asula (*census-designated place*) USA-s California osariigis, Mono maakonna halduskeskus. 

Bridgeport asub maanteede U.S. Route 395 ja State Route 182 ristumiskohas, 1970 m kõrgusel üle merepinna. Linn paikneb Walkeri jõe idaharu kaldal. Jõele on üles paisutatud Bridgeporti veehoidla.

Elanike arv oli 2010. aasta rahvaloenduse järgi 575.

Esimene postkontor avati Bridgeportis 1864.

Linna majandus tugineb turismile, suurim turismimagnet on lähedal asuv Bodie kummituslinn.

Bridgeportis valitseb poolkõrbeline kliima (Köppen *BSk*), talved on külmad ja suhteliselt lumised ning suved on kuumad ja kuivad. Jaanuari kõrgeim keskmine temperatuur on 4,7 °C ja madalaim −13,3 °C. Juuli kõrgeim keskmine temperatuur on 27,4 °C ja madalaim 4,6 °C. Bridgeporti maksimaalne temperatuur +37 °C on mõõdetud 28. juulil 1944, madalaim temperatuur –38 °C on mõõdetud 31. jaanuaril 1916. Igas kuus on esinenud külma alla –2 °C.

Aastas sajab keskmiselt 239 mm vihma ja 984 mm lund. Kõige rohkem lund sajab veebruaris (282 mm). Vihma sajab igal kuul enam-vähem ühtlaselt. Kõige sajusem aasta oli 1983 (507 mm) ja kõige kuivem aasta 1990 (77 mm). Kõige lumerikkamal talvel (1915/13) sadas 442 cm lund.

1947. aastal filmiti Bridgeportis ja selle lähiümbruses filmi "Mineviku vangid" ("Out of the Past"). 

Bridgeporti on mainitud Jack Kerouaci romaanis "The Dharma Bums" (1958); see oli koht, kust peategelased Ray Smith, Japhy Ryder ja Henry Morley alustasid ronimist lähedal asuva mäe Matterhorn Peaki tippu.

## Välislingid
* Bridgeport Mono maakonna kodulehel
Renault Scenic

**Renault Scénic** on Renault' poolt toodetav mahtuniversaal ning see on ehitatud Renault Mégane'i põhjale.   

Seda on toodetud neli põlvkonda ja esimesest kolmest põlvkonnast tehti ka maastikuversioon: 1. põlvkonna auto kandis nime RX4, 2. põlvkonna oma Conquest ja 3. põlvkonna oma XMOD.  

## Scénic I (1996–2003)
Esimene mahtuniversaal kandis nime **Mégane Scénic** ning 1997. aastal  pälvis see ka Euroopa aasta auto tiitli. 

Mudeliuuendus tehti 1. põlvkonnale 1999. aasta sügisel. 


Fail:Renault Megane-Scenic (23179160431).jpg|Scénic I
Fail:Renault Scenic - Flickr - Axel Schwenke (11).jpg|Scénic I mudeliuuendus
Fail:Renault Scénic RX4 China 2012-04-15.jpg|Scénic I RX4


## Scénic II (2003–2009)
Alates 2. põlvkonnast on saadaval ka pikema teljevahe ja pikema tagaosaga 7-kohaline **Grand Scénic**. 

Fail:Renault Grand Scénic II China 2012-04-15.jpg|Scénic II
Fail:2009 Scenic Conquest.jpg|Scénic II Conquest


## Scénic III (2009–2015)
3. põlvkonna autosid müüdi 2014. aasta märtsis Eestis 39 tükki.

Fail:Renault Grand Scénic Bose Edition dCi 150 (III, Facelift) – Frontansicht, 17. September 2012, Ratingen.jpg|Scénic III
Fail:Geneva MotorShow 2013 - Renault Scenic XMod.jpg|Scénic III XMOD


## Scénic IV (2016–2022)
4. põlvkonna **Scénic** avalikustati 2016. aasta Genfi autonäitusel.
Fail:2017 Renault Scenic Bose.jpg|Scénic IV Bose


## Viited
Kia Sportage

**Kia Sportage** on Lõuna-Korea autotootja Kia toodetav väiksem maastur. Seda on toodetud neli põlvkonda alates 1993. aastast. 

## Esimene põlvkond (NB; 1993)
Esimese põlvkonna loomisel kasutati Mazda Bongo platvormi ning varastel mudelitel kasutati isegi Mazda komponente (mootorid ja käigukastid). Sel ajal oli Kial allianss Fordi ja Mazdaga ning eesmärk oli kasutada Fordi ja Mazda tehnoloogiat ja hakkama saada Kia soodsate tootmiskuludega.   

Esimese põlvkonna Sportage'i müüginumbrid olid aga madalad isegi koduturul, lisaks oli autol palju tehnilisi probleeme ning 2003. aastaks lõpetati kõikidel turgudel Sportage'i müük.  

Kia Sportage (first generation) (front), Serdang.jpg|1. põlvkond
1996-1999 Kia Sportage (NB-7) wagon (14203216710).jpg|1. põlvkond


## Teine põlvkond (JE/KM; 2004)
Teine põlvkond saabus müügile 2004. aastal 2005. mudeliaasta autona. See oli ehitatud Hyundai Elantra platvormile, sama platvormi kasutas ka 2005. aasta Hyundai Tucson.

2008 Kia Sportage XE CRDi 2WD Automatic 2.0 Front.jpg|2. põlvkond
Kia Sportage hl silver.jpg|2. põlvkond


## Kolmas põlvkond (SL; 2010)
Kolmandat põlvkonda esitleti 2010. aasta aprillis.

Mudeliuuenduse said 2014. mudeliaasta autod, mille käigus muutusid õhuvõtuava, tagatuled, puuteekraan, audiosüsteem ja roolivõimendi.

2014. aasta märtsis müüdi seda Eestis 43 tükki.

Fail:2010 Kia Sportage (SL) Si wagon (2011-08-17) 01.jpg|3. põlvkond (2010)
Fail:2010 Kia Sportage (SL) Si wagon (2011-08-17) 02.jpg|3. põlvkond (2010)
Fail:2012 Kia Sportage KX-3 CRDi 2.0.jpg|3. põlvkond (2012)


## Neljas põlvkond (QL; 2015)
Neljanda põlvkonna Sportage'it esitleti 2015. aastal Frankfurdi autonäitusel ning müügile jõudis see 2016. aastal. 

'16 Kia Sportage (MIAS '16).jpg|Kia Sportage 2016
2016 Kia Sportage (QL MY17) Platinum wagon (2017-07-15) 01.jpg|Kia Sportage 2017. mudeliaasta
2018 Kia Sportage GT-Line ISG 1.6.jpg|4. põlvkond (2018)

## Viies põlvkond (NQ5; 2021)

Viienda põlvkonna Sportage'it esitleti 8. juunil 2021 ja auto tehnilised andmed avalikustati sama aasta juulis. Kasutusel on uusim Hyundai-Kia N3 platvorm ja selle põhjal töötas Kia välja kaks Sportage'i versiooni, millel on sõltuvalt turust erinev kere pikkus ja teljevahe.

Euroopasse müügile tulev (lühema kerega) Sportage avalikustati 2021. aasta septembris. Euroopa turu jaoks pakub Kia mitmeid jõuallikaid: pistikhübriid, hübriid, kerghübriid ja diiselmootoreid.

Fail:Kia Sportage Plug-in-Hybrid (NQ5) IAA 2021 1X7A0109.jpg|Kia Sportage (lühike versioon)
Fail:Kia Sportage Plug-in-Hybrid (NQ5) IAA 2021 1X7A0113.jpg|Kia Sportage (lühike versioon)
Fail:00 Kia Sportage (NQ5) 1.jpg|Kia Sportage (pikk versioon)
Fail:Kia Sportage (NQ5) in White, rear left (cropped).jpg|Kia Sportage (pikk versioon)
Geographic Names Information System

**Geographic Names Information System** (**GNIS**) on andmebaas, mis sisaldab informatsiooni rohkem kui kahe miljoni geograafilise objekti kohta Ameerika Ühendriikides ja selle territooriumidel. 

Andmebaasi haldab Ameerika Ühendriikide Geoloogiateenistus.

Igal kirjel on püsiv identifitseerimisnumber, n-ö GNISi identifikaator. Andmebaasist kirjeid ei kustutata, välja arvatud ilmsete duplikaatide korral.

Andmebaasis nimede muutmiseks on võimalik teha ettepanekuid andmebaasi veebilehe kaudu.

## Välislingid
*GNIS
Ene Paaver

**Ene Paaver** (sündinud 6. juulil 1963) on eesti dramaturg ja ajakirjanik.

Aastatel 1995–1997 oli ta ajakirja Eesti Naine peatoimetaja. 

Aastatel 1997–2018 töötas ta Eesti Draamateatris dramaturgina. Alates 2018. aasta sügisest on Eesti Draamateatri kirjandusala juhataja.

Ta on Eesti Näitemänguagentuuri nõukogu liige.

## Tunnustus

* 2014 Priit Põldroosi nimeline auhind

## Isiklikku
Tema isa oli bioloog Kalju Paaver ja ema keemiaõpetaja Lia Paaver, vend Tiit Paaver (1952–2019) oli geneetik ja kalandusteadlane.

## Viited
Methone

**Methone** (vanakreeka Μεθώνη) oli üks alküoniididest, titaan Alkyoneuse tütar vanakreeka mütoloogias.

Tema järgi sai nime Saturni kaaslane Methone.
Anthe (kuu)

**Anthe** ehk **Saturn XLIX** (esialgne tähis **S/2007 S 4**) on Saturni kaaslane.

Ta on väga väike, umbes 2&nbsp;km diameetriga ja ta orbiit paikneb Saturni kaaslaste Mimase ja Enceladuse orbiitide vahel.

Ta on saanud nime vanakreeka mütoloogiasse kuuluva Anthe järgi, kes oli titaan Alkyoneuse üks tütardest.

Saturni kaaslaste avastamise järjekorras on ta kuuekümnes, kauguselt planeedist Saturnist kaheteistkümnes.

## Viited
Stepankõ (Pogrebõštše rajoon)

**Stepankõ** (ukraina keeles Степанки) on küla Ukrainas Vinnõtsja oblastis Pogrebõštše rajoonis. Elanike arv on 341. Pindala on 0,182 km².
Reinhold Tofer

**Reinhold Tofer** (28. detsember 1872 Sindi, Pärnumaa – 26. oktoober 1938 Tallinn) oli eesti ärimees ja tekstiilitööstur.

## Kirjandus
* Suri tekstiiltööstur Reinhold Tofer. Rahvaleht, 27. oktoober 1938, nr. 198, lk. 3.
Tšeremošne (Pogrebõštše rajoon)

**Tšeremošne** (ukraina keeles Черемошне) on küla Ukrainas Vinnõtsja oblastis Pogrebõštše rajoonis. Elanike arv on 753. Pindala on 0,282 km².


File:Cheremoshne 01.jpg|
File:Cheremoshne 02.jpg|
Pallene (kuu)

**Pallene** on Saturni väike kaaslane. 

Ta on üks kolmest Saturni kuust, mida nimetatakse Alkyoniidideks (teised kaks on Methone ja Anthe). Alkyoniidide orbiidid jäävad Saturni kuude Mimase ja Enceladuse orbiitide vahele. 

Kaaslase teine nimi on **Saturn XXXIII**.
Bdžilna

**Bdžilna** (ukraina keeles Бджільна) on küla Ukrainas Vinnõtsja oblastis Teplõki rajoonis. Elanike arv on 1121. Pindala on 0,38 km².
Fenrir (kuu)

**Fenrir** ehk **Saturn XLI** (esialgne tähis **S/2004 S 16**) on Saturni kaaslane. 

Selle väikese taevakeha (ja veel 11 Saturni kaaslast) avastasid 12. detsembril 2004 Subaru teleskoobiga Scott S. Sheppard, David C. Jewitt ja Jan Kleyna, orbiidi elemendid arvutas  Brian G. Marsden.  Koos 13. detsembrist kuni 5. märtsini 2005 kogutud andmetega avalikustas Rahvusvaheline Astronoomiaunioon avastuse 4. mail 2005.

Fenrir kuulub Saturni kaaslaste skandinaavia gruppi (*Norse group*). 

## Nimi
Fenrir on saanud nime Skandinaavia mütoloogiasse kuuluva hiiglasliku hundi Fenriri järgi. 

## Füüsikalised parameetrid
Fenriri keskmine diameeter on hinnanguliselt 4 km (eeldusel, et albeedo on 0,04). 

Ta tiirleb Saturni pöörlemisele vastupidises suunas (retrograadsel orbiidil), mis viitab sellele, et ta on Saturnist möödudes tema raskusvälja lõksu jäänud ega ole tekkinud Saturni algselt ümbritsenud tolmukettast akretsiooni teel nagu mõned suuremad ja planeedile lähemad Saturni kaaslased. 

Fenriri orbiidi pikem pooltelg (keskmine kaugus Saturnist) on 22,4548 miljonit km, ta on Saturni praeguseks teada olevate kaaslaste seas kauguselt 57. kohal. Peritsenter on 19 463 821 km, apotsenter 25 445 779 km. Orbiidi pikkus on 140 459 769,23 km. Orbitaalkiirus on 4643,3 km/h. Tiirlemisperiood on 1260,3 ööpäeva. Orbiidi kalle ekliptika tasandi suhtes on 164,9° või 164,444° ja orbiidi ekstsentrilisus 0,136 või 0,1332

Fenriri näiv tähesuurus on 25. Ta on üks tuhmimalt paistvaid  planeedi kaaslasi Päikesesüsteemis. Ta avastati Maa pealt suure Subaru teleskoobi abil. Selle taevakeha heledus on nii väike, et teda ei "näe" ka Saturni ümber tiirlev kosmosesond Cassini, mille juurest ei paista ta kunagi heledamana tähesuurusest umbes 17.

## Viited

## Välislingid
* Saturn's Known Satellites
* MPEC 2005-J13: ''Twelve New Satellites of  Saturn'' (andmeid)
Farbauti (kuu)

**Farbauti** (ka nimega **Saturn XL**) on Saturni üks kuudest. 

Selle kuu avastasid Scott S. Sheppard, David C. Jewitt, Jan Kleyna ja Brian G. Marsden, kes teatasid selle olemasolust 4. mail 2005 vaatlusandmete põhjal, mida koguti 12. detsembrist 2004 kuni 9. märtsini 2005. Esmaseks kataloogimisnimeks pandi talle **S/2004 S 9**. 2007. aasta aprillis nimetati ta ümber Skandinaavia mütoloogiasse kuulva Loki isa, tormihiiu Fárbauti järgi.

Farbauti on umbes viiekilomeetrise läbimõõduga ning tiirleb ümber Saturni planeedi pöörlemisele vastupidises suunas, keskmisel kaugusel 20 291 000 km. Ühe tiiru tegemiseks ümber Saturni kulub tal ligikaudu 1079,099 ööpäeva. Orbiidi kalle ekliptika suhtes on 158° (131° Saturni ekvaatori tasandi suhtes) ja ekstsentrilisus 0,209.
 
## Välislingid
* Institute for Astronomy Saturn Satellite Data Vaadatud: 15.04.2014
* MPEC 2005-J13: ''Twelve New Satellites of  Saturn'' (andmeid) Vaadatud: 15.04.2014
Tarmo Pajusaar

**Tarmo Pajusaar** (sündinud 9. aprillil 1969 Tallinnas) on eesti klarnetist, muusikateadlane ja helirežissöör. 

Ta õppis klarnetit Nõmme lastemuusikakoolis (Urmas Ojavee ja Villu Mustingu juhendamisel), lõpetas aastal 1987 klarneti erialal Tallinna Muusikakeskkooli ja aastal 1994 Eesti Muusikaakadeemia (Hannes Altrovi ja Vahur Vurmi klassis) ning on saanud samast õppeasutusest ka magistrikraadi muusikateaduse erialal (juhendaja Jaan Ross). Ta on õppinud Stockholmi Kuninglikus Tehnikaülikoolis muusikaakustikat (juhendaja Erik Jansson). 

Töötanud Eesti Riiklikus Sümfooniaorkestris ja Eesti Raadio orkestris, kuulunud NYYD Ensemble'i ja Ansambel U: algkoosseisu. Esinenud solisti ja ansamblistina projektiansamblites, esitanud mahukaid kavu nii nüüdis- kui ka klassikalisest muusikast.

## Isiklikku
Tema abikaasa on klaveriõpetaja ja helilooja Riine Pajusaar.

## Kirjandus
*
Joseph Canteloube

**Joseph Canteloube** (täieliku nimega **Marie-Joseph Canteloube de Malaret**; 21. oktoober 1879 Annonay – 4. november 1957 Grigny) oli prantsuse helilooja.

Kogus sadu rahvaviise Touraine'i, Languedoci, Pays Basques'i, Angoumois' piirkondadest. Canteloube'i meelest väljendus rahvalaulus rahva kollektiivne vaimsus. 

Oma teose "Anthologie des chants populaires français" eessõnas kirjutas ta: 

::*Olemaks prantslane, on vaja täielikult hinnata ja mõista prantsuse rahvalaulu. Selleks peab hindama, mõistma ja armastama loodust, maad ja maaelu.*
Mari-Katrina Suss

**Mari-Katrina Suss** (sündinud 4. jaanuaril 1984) on eesti viiuldaja.

Suss alustas viiuliõpinguid Nõmme Muusikakoolis (õpetaja Leila Eespere) ja jätkas Tallinna Muusikakeskkoolis (õpetaja Tiiu Peäske, hiljem professor Mari Tampere-Bezrodny). 2007. aastal lõpetas ta kiitusega Eesti Muusika- ja Teatriakadeemia bakalaureuseõppe ja 2010. aastal kiitusega ka magistriõppe professor Mari Tampere-Bezrodny viiuliklassis. Nüüd on ta Eesti Muusika- ja Teatriakadeemias doktoriõppes kammermuusika erialal. 

Ta on mänginud mitmes Eesti orkestris (Pärnu Linnaorkester, Tallinna Kammerorkester, Põhjamaade Sümfooniaorkester, Üle-eestiline Noorte Sümfooniaorkester, Eesti Muusika- ja Teatriakadeemia Sümfooniaorkester – ka kontsertmeistrina) ning esinenud solisti ja kammermuusikuna nii Eestis kui ka välismaal. Aastast 2005. aastast töötab ta Eesti Riiklikus Sümfooniaorkestris. Hooajal 2007/2008 töötas ta ka rahvusooperi Estonia sümfooniaorkestri kolmanda kontsertmeistrina. 

Ta on keelpillikvarteti Prezioso liige aastast 2006.
Tõnu Jõesaar

**Tõnu Jõesaar** (sündinud 3. detsembril 1963 Tallinnas) on eesti tšellist.

Ta lõpetas aastal 1982 tšelloerialal Tallinna Muusikakeskkoolis (Laine Leichteri õpilasena) ja aastal 1989 Eesti Muusikaakadeemia (Toomas Velmeti tšelloklassis). Ta on täiendanud ennast rahvusvahelistel kammeransamblite kursustel Rootsis ja Hollandis. 

Tõnu Jõesaar on olnud Eesti Riikliku Sümfooniaorkestri ja Tallinna Kammerorkestri tšellorühma kontsertmeister, mänginud Tallinna Keelpillikvartetis ja kuulub keelpillikvartetti Noobel Nelik. Lisaks mängib ta ansamblites Tallinn Baroque, Tallinn Sinfonietta, Corelli Consort, Rondellus ja Baltic Baroque. Continuo-mängijana on Jõesaar osalenud Soome vanamuusikaorkestrite 6-korruse orkester ja Opus X töös. Ka tegi ta kaasa Läti Rahvusooperis lavastatud Händeli ooperis "Alcina", mille etendused toimusid ka Hispaanias ja Hongkongis.

## Isiklikku
Tema abikaasa on pianist Lilian Jõesaar. Nende tütar Melissa Jõesaar mängib viiulit.

## Kirjandus
*
Aegir (kuu)

**Aegir** (ka **Saturn XXXVI**) on Saturni looduslik kaaslane. Selle kuu avastasid Scott S. Sheppard, David C. Jewitt, Jan Kleyna ja Brian G. Marsden, kes teatasid ta olemasolust 4. mail 2005 vaatlusandmete põhjal, mida koguti ajavahemikul 12. detsember 2004 kuni 11. märts 2005. Esmaseks ajutiseks nimeks sai **S/2004 S 10**.

Nimi Aegir pandi talle 2007. aasta aprillis skandinaavia mütoloogiasse kuuluva hiiu Ægiri järgi, kes on hiid Fornjóti poeg, Logi (tulejumal) ja Kári (tuulejumal) vend. Hiid Ægir on skandinaavia mütoloogias merede valitseja või merekuningas, kelle võimuses on näiteks peatada merel tormi.

Aegir on umbes 6-kilomeetrise läbimõõduga ning tiirleb ümber Saturni planeedi pöörlemisele vastupidises suunas, keskmisel kaugusel Saturnist 19 618 000 km. Ühe tiiru tegemiseks ümber Saturni kulub tal 1140,24 ööpäeva. Orbiidi kalle ekliptika tasandi suhtes on 167° (140° Saturni ekvaatori suhtes) ja ekstsentrilisus 0,237.

## Välislingid
* Institute for Astronomy Saturn Satellite Data Vaadatud: 15.04.2014
* MPEC 2005-J13: ''Twelve New Satellites of Saturn'' (andmeid) Vaadatud: 15.04.2014
Thrymr (kuu)

**Thrymr** (ka **Saturn&nbsp;XXX**) on Saturni looduslik kaaslane. Selle kuu avastas 2000. aastal Brett J. Gladmani töörühm. 

Algul pandi taevakehale koodnimi **S/2000&nbsp;S&nbsp;7**, kuid siis nimetati ümber Skandinaavia mütoloogia tegelase, jöötun Thrymri järgi (jöötunid on hiiud). Algne nimekuju oli **Thrym**, IAU planetaarsete süsteemide nomenklatuuri töögrupp lisas lõppu r-tähe, nii jäi nimeks **Thrym**.

Thrymri läbimõõt on hinnanguliselt 7 kilomeetrit (teistel andmetel 5,6 km), ruumala 180 km3 ning ta tiirleb ümber Saturni planeedi pöörlemisele vastupidises suunas, keskmisel kaugusel Saturnist 20 439 600 km. 
Ühe tiiru tegemiseks ümber Saturni kulub tal 1,094 ööpäeva. Orbiidi kalle ekliptika suhtes on tal 174° ja ekstsentrilisus ligikaudu 0.5.

## Päritolu
Üldiselt on Thrymri kohta väga vähe teada. Arvatakse, et ta võiks olla Saturni kuu Phoebe küljest lahti löödud tükk. Saturni Norra grupi (*Norse group*) kuude suured erinevused telje kalletes, orbiitide ekstsentrilisuses ja kuude keskmistes kaugustes Saturnist viitavad, et nad ei pärine ühelt objektilt (selle teise taevakehaga kokkupõrkel purunemisel), vaid on tõenäoliselt pärit mitmelt eri objektilt. 
Kõik Norra grupi kuud tiirlevad ümber Saturni selle pöörlemisele vastassuunas. Sel põhjusel ning lisaks nende orbiitide kõrvalekalde tõttu ringikujulisusest ja tiirlemistasandi erinevusest Saturni ekvaatori suhtes nimetatakse neid "irregulaarseteks" kuudeks. Sellised "irregulaarsed" kuud arvatakse olevat tulnud Saturni kaaslasteks pigem kuskilt mujalt kui tekkinud samas akretsioonikettas, mis ümbritses noort Saturni ta moodustumisel. Ilmselt on nad Saturnile lähenedes püütud kinni selle gravitatsiooni poolt ning jäänud ümber Saturni tiirlema. Viimane käib ka Thrymri kohta.

## Viited
Lilian Jõesaar

**Lilian Jõesaar** (sündinud 28. jaanuaril 1965) on eesti pianist ja klavessinist.

Ta lõpetanud 1989. aastal Tallinna Riikliku Konservatooriumi Lilian Semperi klaveriklassis. 

Alates 1988. aastast töötab ta kontsertmeistrina Tallinna Ülikoolis ja 2003. aastast Rapla Muusikakoolis. 

Ta on mänginud vanamuusikaansamblis Rondellus rataslüürat, portatiivorelit ja kastanjette. Klavessinistina osaleb ta ansambli Baltic Baroque ja teiste kammeransamblite töös.

## Isiklikku
Tema abikaasa on tšellist ja gambist Tõnu Jõesaar.
Yamaha Diversion

**Yamaha Diversion** on tänavasõidu tüüpi (street bike) mootorratas, mis põlvneb Yamaha varasematest XJ mootorrataste seeriast. Varajastel mudelitel on neljataktiline sisepõlemismootor õhkjahutusega 8-klapiline rida neli mootor.
## Diversioni mudelid
Enne 2009. aasta mudeli turuletulekut koosnes Diversioni seeria neljast põhimudelist: XJ600S, XJ600N, XJ900S ja XJ900GT.

## XJ600S Diversion/Seca II
XJ600S on tuntud kui Diversion suuremas osas maailmast, kuid Põhja-Ameerikas ja Austraalia turgudel on see tuntud nimega Seca II. Mootorrattal on väike ülemise osa gondel, alumise osa gondel on saadaval lisana. XJ600S põlvneb XJ600 mudelist, mida toodeti aastatel 1984–1991. Mootorrattal on 598 cm3, õhkjahutusega rida neli mootor, mille võimsus on 45 kW (61 hj). Algupärase XJ600 mootor on seadistatud madalatele ja keskmistele pööretele tippvõimsuse arvelt.

600 cm3 Diversioni mudeleid toodeti aastatel 1992–2004. Seca II oli tootmises aastatel 1992–1998.
Diversioni konstruktsioon baseerub varasemal hästi välja arendatud XJ600 mudelil. Muudatused, mida mootorrattal tehti tootmise aastatel, olid pigem tagasihoidlikud: need puudutasid gondlite arendust, lisati teine esipiduriketas ning väike õlijahutus 1998. aasta mudelile koos karburaatorite täiustamisega.

Diversionil on püstine sõiduasend, võrreldes enamiku 600 cm3 sportmootorratastega. See püsis tootmises päris pikka aega, ilmselt oma soodsa hinna, tagasihoidliku kütusekulu ja vastupidavuse ning töökindluse pärast. Väga vähesed seeriatootmise mootorrattad on olnud nii kaua aega tootmises.

## XJ600N
XJ600N on peaaegu identne XJ600S-iga, kuid see on *naked bike*'i tüüpi mootorratas. Erinev on näidikute plokk ja see liigub koos juhtrauaga. Lisaks on esilatern ümmargune ja see liigub samuti koos juhtrauga.

## XJ900S/XJ900GT
XJ900S ja XJ900GT on sisuliselt sama mootorratas, mille erinevus seisneb gondlites ja lisavarustuses. GT-l on suurem gondel ja kaks Krauser K2 küljekohvrit. XJ900S gondel on väiksem ja sarnaneb XJ600S välimusega. Näidikute plokk on laiem ja lisatud on kütusenäidik. XJ900S mootorrattal on 892 cm3, õhkjahutusega, 8 klapiga rida neli mootor, võimsusega 66 kW (89 hj). XJ900S/GT mudelitel on kardaanülekanne ja 600 cm3 mudelid on kettülekandega.

## XJ6 Diversion, XJ6 N ja XJ6 Diversion F
Aastal 2009 tutvustas Yamaha uut Diversioni seeriat XJ6 ja XJ6N. Mootor on Yamaha Fazeri jõuallika edasiarendus ja mõlemale versioonile on ABS-pidurid lisana saadaval. Uuel seerial on vedelikjahutusega, 16 klapiga, neljataktiline ettepoole kallutatud rida neli mootor, millele on võimsust 57 kW (78 hj)..

## Viites
Martin Škrtel

**Martin Škrtel** (sündinud 15. detsembril 1984 Handlovás) on endine Slovakkia jalgpallur, kes mängis keskkaitsjana.

Škrtel mängis Slovakkia, Venemaa, Inglismaa, Türgi ja Itaalia klubides (mh FK AS Trenčín, Peterburi Zenit, Liverpool, Fenerbahçe ja İstanbuli Başakşehir).

Slovakkia rahvuskoondises osales Škrtel 2010. aasta MM-il ja 2016. aasta EM-il.
Kultuuriline pluralism

**Kultuuriline pluralism** tähistab olukorda, kus suurema kogukonna sees olev väiksem grupp säilitab oma ainulaadse kultuurilise identiteedi ning laiem kultuur aktsepteerib nende väärtushinnanguid ja tavasid (juhul kui need on kooskõlas seaduste ja suurema kogukonna väärtushinnangutega). Kultuurilist pluralismi aetakse sageli segamini multikultuursusega, kus aga puudub domineeriva kultuuri nõue.

Üks näide kultuurilisest pluralismist on Ameerika Ühendriigid, kus on olemas suhteliselt tugev domineeriv kultuur, mis sisaldab tugevaid rahvusluse elemente ning kus on olemas spordikultuur ja kunstiline kultuur. Pluralistlikus kultuuris ei eksisteeri unikaalsed grupid lihtsalt kõrvuti, vaid need käsitlevad teiste gruppide väärtusi kui tunnuseid, mis väärivad kohta ka domineerivas kultuuris. Edukas pluralistlik ühiskond ootab oma liikmetelt integreerumist, mitte assimileerumist. Ühiskond, kus puudub tugev domineeriv kultuur, võib kultuurilist pluralismi praktiseerimata ja ilma ühiskonnapoolsete tahtlike sammudeta hõlpsasti multikultuurseks ühiskonnaks muutuda.

Selliste institutsioonide ning tavade olemasolu on aga võimalik vaid juhul kui väiksemad kultuurilised kogukonnad on pluralistliku kultuuri suurema kogukonna poolt tunnustatud. Mõnikord on selleks tarvis ka seadustega kaitsmist. Teise kultuuri oma kultuuri vastu võtmine nõuab sageli seda, et vähemuse kultuur peab kõrvaldama oma kultuuri need aspektid, mis ei sobi kokku dominantse kultuuri seaduste või väärtustega.

Ameerika Ühendriikide kultuurilise pluralismi mõtte juured on transtsendentalistlikus liikumises ning seda on arendanud nii pragmatistlikud filosoofid William James ja John Dewey kui ka hilisemad mõtlejad Horace Kallen ja Randolph Bourne. Üks kuulsamaid kultuurilise pluralismi ideede väljendusi on Randolph Bourne'i 1916. aasta essee "Trans-National America".

## Vaata ka
* Multikultuursus

## Viited
Sten Zupping

**Sten Zupping** (sündinud 29. jaanuaril 1968 Tartus) on eesti näitleja.

Ta on lõpetanud 1986. aastal Tallinna 21. Keskkooli ja 1992. aastal Tallinna Konservatooriumi lavakunstikateedri (15. lend).

Ta on töötanud aastatel 1992–1993 teatris Endla ja hiljem vabakutselise näitlejana ka muudes teatrites. 

Zupping on mänginud mitmes mängufilmis ("Pääsemine", 2002; "Puhastus", 2002; "Apteeker Melchior", 2022; "Aurora", 2022; jm) ja telesarjas ("Ohtlik lend", 2006; "Kelgukoerad", 2006–2010; "Kättemaksukontor", 2010–2016; "Köök", 2016; Rootsi kriminaalsarjas "Arne Dahl: Misterioso", 2011; jm).

Eesti Teatriliidu ja Näitlejate Liidu liige (2006).

Ta kandideeris 2013. aasta kohaliku omavalitsuse volikogude valimistel Järva-Jaani vallavolikokku (Keskerakonna nimekirjas), sai viis häält ega osutunud valituks.

## Isiklikku
Sten Zupping oli aastatel 1994–2006 abielus näitleja Liina Tennosaarega, neil on ühine tütar Epp. 2006. aastast on tema elukaaslane näitleja Kersti Tombak. 

## Viited

## Välislingid
* Sten Zupping Eesti Filmi Andmebaasis
Polydeuces

**Polydeuces** (ka **Saturn XXXIV**) on Saturni väikeste mõõtmetega kuu ning üks paljudest Saturni kuudest. Polydeuces on kaasorbitaalne Saturni kuu Dionega ja asub Dione Lagrange'i punktis L5. Ta diameeter on hinnanguliselt 2 kuni 3 km. Dione teine kaasorbitaalne kuu Helene, mis on Polydeucesest suurem, asub Dione Lagrange'i punktis L4.
Hing (detail)

**Hing** on ukse, akna, kaane vms kinnitusdetail, mille abil need avamisel ja sulgemisel saavad pöörduvalt liikuda.

Uksehing on üks tüüp laager, see ühendab kaks keha, tüüpiliselt võimaldab pöörelda ainult piiratud pöördenurga all. Kaks keha seotakse omavahel fikseeritud uksehingega, mis on kindla pöörlemisteljega.  Hinged on tehtud paindlikest materjalides või liikuvatest komponentidest. Bioloogias on palju liiteid, mis toimivad samal põhimõttel nagu uksehinged.

## Hinge tüübid
*Silinderhing
*Pöördepunktiga hing
*Liitekohaga/tapiga hing
*Kohvri hing
*Pidev hing (nt klaverikaanel)
*Peitehing
*Liblikhing
*Lipu hing
*Latthing
*H-hing
*HL-hing
William Grant Stairs

**William Grant Stairs** (1. juuli 1863 – 9. juuni 1892) oli Kanada päritolu Suurbritannia maadeuurija.

Ta oli muu hulgas belglaste kuninga Léopold II teenistuses ja juhtis Katanga vallutamiseks ette võetud Stairsi ekspeditsiooni.

## Välislingid
Karaat (puhtus)

**Karaat** on  (näiteks kulla) puhtuse mõõtühik. Üks karaat on selles tähenduses kaaluliselt üks kahekümne neljandik puhtast metallist. 24-karaadine kuld on seega puhas kuld; 12-karaadine kuld on 50%-lise puhtusega kuld jne. Väärismetallide puhtuse mõõtühikuna on kasutatusel ka proov.

Karaadi ja proovi ligikaudsed vastavused:

* 24 karaati ~ proov 999
* 22 karaati ~ proov 916
* 20 karaati ~ proov 833
* 18 karaati ~ proov 750
* 16 karaati ~ proov 625
* 14 karaati ~ proov 585
* 10 karaati ~ proov 417
* 9 karaati ~ proov 375
Rivne (Murovani Kurõlivtsi rajoon)

**Rivne** (ukraina keeles Рівне) on küla Ukrainas Vinnõtsja oblastis Murovani Kurõlivtsi rajoonis. Elanike arv on 971. Pindala on 2,604 km².
Léopold II

**Léopold II** (saksa ja hollandi keeles **Leopold II**; sünninimega saksa keeles **Leopold Ludwig Philipp Maria Viktor**; prantsuse **Léopold Louis-Philippe Marie Victor**; hollandi **Leopold Lodewijk Filips Maria Victor**; 9. aprill 1835 Brüssel – 17. detsember 1909 Laeken) oli belglaste kuningas aastast 1865 kuni surmani.

Ta oli belglaste teine kuningas ja sai troonile pärast oma isa, esimese kuninga Léopold I surma. Ta valitses 44 aastat. See on olnud pikim valitsusaeg Belgia monarhia ajaloos.

Léopold II sai tuntuks eelkõige erakordse julmusega Kesk-Aafrikas. Ta asutas 1885. aastal teiste seas Henry Morton Stanley abiga Kongo Vaba Riigi ja oli selle ainuomanik kuni 1908. aastani, mil Belgia valitsus selle kuritarvituste tõttu koos Katangaga oma hoole alla võttis. Lépold II valitsusaeg põhjustas 8-12 miljoni kongolase huku. Valdusest sai Belgia Kongo ja hiljem Kongo Demokraatlik Vabariik.

## Autasud
* Anhalti Albrecht Karu ordeni suurrist (1874)

## Välislingid
* "Belgias kõlavad Leopold II monumentide suhtes nii vastu- kui poolthääled" ERR, 28. juuni 2020
Bitis gabonica gabonica

***Bitis gabonica gabonica*** on rästiklaste sugukonda,   aafrikarästiku perekonda kuuluva  gabooni aafrikarästiku alamliik.

## Viited

## Välislingid
*Sissekanne ITIS-es
Anthe

**Anthe** on vanakreeka mütoloogias üks alküoniididest, titaan Alkyoneuse tütardest.

Koos õdedega heitis ta end leinast isa surma pärast merre. Amphitrite päästis nende elu, muutes nad jäälindudeks.

Tema järgi on nimetatud Saturni kaaslane Anthe.
Bitis gabonica rhinoceros

***Bitis gabonica rhinoceros*** on rästiklaste sugukonda,   aafrikarästiku perekonda kuuluva  gabooni aafrikarästiku alamliik. 

## Klassifikatsioon

*Bitis gabonica rhinoceros*'e süstemaatika pole päris selge. Roomajate andmebaasis käsitletakse teda eraldi maoliigina *[[Bitis rhinoceros]]*. 

## Levila

Need maod elavad Guinea-Bissaus, Guineas, Sierra Leones, Libeerias, Elevandiluurannikul, Ghanas ja Togos.

## Viited

## Välislingid
*Sissekanne ITIS-es
*Sissekanne IUCN-is
*Sissekanne NCBI-s
*Sissekanne roomajate andmebaasis
*Sissekanne saidil Wikispecies
*Marlene Spinner, Alexander Kovalev, Stanislav N. Gorb & Guido Westhoff, Snake velvet black: Hierarchical micro- and nanostructure enhances dark colouration in Bitis rhinoceros, Scientific Reports 3, Article number: 1846 doi:10.1038/srep01846,  16 mai 2013, Veebiversioon (vaadatud 24.04.2014) (*inglise keeles*)

*Selles artiklis on kasutatud prantsuskeelset artiklit [[:fr:Bitis rhinoceros]] seisuga 16.04.2014.*
Sai (täpsustus)

**SAI** või **Sai** võib tähendada mitut asja.
***[[Sai]]** on nisujahust küpsetatud leib.
***[[Sai (Orne)|Sai]]** on vald Prantsusmaa Alam-Normandia piirkinna Orne'i departemangus.
Kramatorski sõjalennuväli

**Kramatorski sõjalennuväli** on sõjalennuväli Ukrainas Donetski oblastis, umbes 3,4&nbsp;km kaugusel Kramatorski keskusest idakagus, umbes 20&nbsp;km kaugusel Slovjanskist lõunas.

2014. aasta 15. aprillil vallutasid valitsusväed terrorismi operatsiooni käigus lennuvälja venemeelsetelt separatistidelt tagasi. Erinevatel kinnitamata andmetel hukkus mõlemal poolel kokku kuni 11 inimest.

Ametivõimude teatel sai ööl vastu 10. juunit 2014 lennuväljale toimunud umbes 3 tundi kestnud terroristide ebaõnnestunud rünnakus surma esialgsetel andmetel ligikaudu 40 terroristi.

2015. aasta 10. veebruari päevases raketiheitja Kramatorskile hukkus vähemalt 25 inimest (17 tsiviilisikut ja 8 sõjaväelast), vähemalt 64 inimest (sealhulgas 29 sõjaväelast) sai haavata, 10 haavatu seisund oli kriitiline. Sõjaväelased said haavata peamiselt sõjalennuvälja juures asuvas Ukraina sõjaväebaasis (ATO staap).

## Viited
Florian Zeller

**Florian Zeller** (sündinud 28. juunil 1979 Pariisis) on prantsuse näite- ja romaanikirjanik.

Ta on lõpetanud Institut d’études politiques de Paris' (Pariisi Poliitiliste Uuringute Instituudi). Ta töötab samas kirjanduse õppejõuna ja ajakirjanikuna.

Ta sai tuntuks 2004. aastal oma kolmanda romaaniga ("La Fascination du pire" ("Kurjuse võlu")), mille eest sai samal aastal maineka auhinna Prix Interallié. 

Eesti keelde on tõlgitud tema romaan "La Jouissance" (2012), mis ilmus 2014. aastal pealkirjaga "Elu on nauding: Euroopa romaan" (tõlkija Jana Porila, sarjas "Nüüdisromaan", väljaandja kirjastus Eesti Raamat).

## Isiklikku
Tema abikaasa on eksmodell, näitleja ja skulptor Marine Delterme; neil on poeg.

## Tunnustus
* 2004 Prix Interallié romaani "La Fascination du Pire" ("Kurjuse võlu") eest
Wang Fuzhi

**Wang Fuzhi** (hiina keeles 王夫之; 1619–1692) oli hiina filosoof.

## Tsitaat
Koerad ja hobused näevad öösel; öökullid on päeval pimedad; lohe kuuleb sarvedega; sipelgas räägib tundlatega. Kuulmisel ja nägemisel pole kindlat asukohta, vaid mõjutajad erinevad ja vastuvõtmisorganid erinevad. Inimene sureb vees, kala sureb kuival [...]. Maitsed on erinevad ja saadav kasu on erinev. [...] Sellepärast see, mida inimene teab/tajub, on inimese taevas ja see, mida teised olendid teavad/tajuvad, on olendite taevas. (Tõlkinud Margus Ott.)

犬馬夜視,鵂鶹晝闇,龍聽以角, 語以鬚,聰明無方,感 者異而受者殊矣。人死於水,魚死於陸 [...]。歆者異而利殊矣 [...]。故人之所知,人之天也。物之所知,物之天也。若夫天之為 天者,肆應無極,隨時無常,人以為人之天,物以為物之天, 人物之合以敦化,各正性命而不可齊也。